
ZAPISNIK 
9. sjednice Vijeća Mjesnog odbora Trpuci,
održane u subotu, 12. veljače 2022. godine
 s početkom u 16,00 sati


Nazočni članovi Vijeća: Tomo Babić, Ivica Ferko, Zdravko Ferko, Tomislav Maceković i Dražen Matin.
Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Dražen Matin, predsjednik Vijeća.

Dražen Matin konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara sjednicu Vijeća. Prije početka otvara raspravu te daje na glasovanje zapisnik s 8. sjednice Vijeća. Bez rasprave, jednoglasno (5 “za”), Vijeće prihvaća tekst zapisnika 8. sjednice.
Dražen Matin konstatira da su svi članovi primili prijedlog dnevnog reda. Pitao je, imaju li članovi Vijeća dodatnih prijedloga za dopunu dnevnog reda. 
Obzirom da nema dodatnih prijedloga, dnevni red daje na glasovanje. Vijeće jednoglasno (5 “za”) utvrđuje

DNEVNI RED:

[bookmark: _Hlk523472998]1. Prijedlog Financijskog plana Mjesnog odbora Trpuci za 2022.
2. Prijedlog Plan malih komunalnih akcija Mjesnog odbora Trpuci u 2022.
3. Prijedlog Zaključka o konačnom prijedlogu prioriteta za Plan komunalnih aktivnosti
Gradske četvrti Brezovica u 2022.
4. Prijedlog Zaključka o prijedlogu asfaltiranja ulica iz sredstava asfalterskog programa 
 Plana malih komunalnih akcija Mjesnog odbora Trpuci u 2022.
5. Prijedlog Zaključka o prijedlogu utroška sredstava s pozicije ostali nespomenuti rashodi poslovanja
6. Pitanja, prijedlozi i obavijesti

/ Prelazi se na rad po dnevnom redu /

Ad 1) Prijedlog Financijskog plana Mjesnog odbora Trpuci za 2022.

Izvjestitelj je Dražen Matin.
U raspravi sudjeluju: Tomo Babić, Ivica Ferko, Zdravko Ferko, Tomislav Maceković i Dražen Matin.
Vijeće glasa te jednoglasno (5 „za“) donosi:

FINANCIJSKI PLAN
Mjesnog Odbora Trpuci
za 2022.

Članak 1.
Financijski plan Mjesnog odbora Trpuci za 2022. (dalje u tekstu: Plan) sastoji se od:

PRIHODA:										1.265.200,00
RASHODA:										1.265.200,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.265.200,00

	6711
	PRIHODI ZA FINANCIRANJE RASHODA POSLOVANJA
	1.265.200,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.265.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.189.000,00

	 
	ODRŽAVANJE JAVNIH ZELENIH POVRŠINA
	652.000,00

	 
	ODRŽAVANJE NERAZVRSTANIH CESTA
	537.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00



Članak 3.
Naredbodavac za izvršenje Plana je pročelnica  
Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.

Ad 2) Prijedlog Plan malih komunalnih akcija Mjesnog odbora Trpuci u 2022.

Izvjestitelj je Dražen Matin.
U raspravi sudjeluju: Tomo Babić, Ivica Ferko, Zdravko Ferko, Tomislav Maceković i Dražen Matin.
Vijeće glasa te jednoglasno (5 „za“) donosi:

Plan malih komunalnih akcija
Mjesnog odbora Trpuci u 2022.



	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Trpuci (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.


	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 1.189.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	652.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	537.000,00

	Ukupno
	1.189.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 15.257 m² uređenih javnih zelenih površina na području Mjesnog odbora.


	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 61.075 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 376.000,00 kuna za asfalterski program i
	- 30 % ili 161.000,00 kuna za ostale poslove redovnog održavanja.


	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Brezovica u 2022.


IV. TEKUĆA PITANJA

                Vijeće će, osim navedenog, tijekom 2022. godine, raspravljati i o drugim pitanjima koja sukladno Statutu grada Zagreba, ocijeni značajnim. 




Ad 3) Prijedlog Zaključka o konačnom prijedlogu prioriteta za Plan komunalnih aktivnosti Gradske četvrti Brezovica u 2022.

Izvjestitelj je Dražen Matin.
U raspravi sudjeluju: Tomo Babić, Ivica Ferko, Zdravko Ferko, Tomislav Maceković i Dražen Matin.
Vijeće glasa te jednoglasno (5 „za“) donosi:

Z A K LJ U Č A K
o konačnom prijedlogu prioriteta za Plan komunalnih aktivnosti
Gradske četvrti Brezovica u 2022.


I. Vijeće Mjesnog odbora Trpuci temeljem traženja predsjednika Vijeća Gradske četvrti Brezovica na 4. sjednici Koordinacije predsjednika Vijeća Gradske četvrti Brezovica i predsjednika vijeća mjesnih odbora, raspravljalo je o mogućnosti utroška sredstava i prijedlogu prioriteta za Plan komunalnih aktivnosti Gradske četvrti Brezovica u 2022. 

II. Vijeće Mjesnog odbora Trpuci predlaže Vijeću Gradske četvrti Brezovica da u Plan komunalnih aktivnosti Gradske četvrti u 2022. godinu uvrsti sljedeće prioritetne akcije (prema rednim brojevima) na području Mjesnog odbora Trpuci:

1. Donji Trpuci, Ferki nasuprot k.br. 24, uređenje oko javnog bunara (110.000 kuna).
2. Donji Trpuci, Trpučanska cesta k.br. 28, polivalentno igralište kod objekta mjesne samouprave, popločenje (46.000 kuna).
3. Donji Trpuci, Trpučanska cesta k.br. 28, zelena površina uz objekt mjesne samouprave, popločenje (10.000 kuna).
4. Donji Trpuci, Trpučanska cesta k.br. 28, polivalentno igralište kod objekta mjesne samouprave, uređivanje zelene površine (21.000 kuna).
5. Donji i Gornji Trpuci, ulice u naseljima, navoženje kamenog materijala (97.000 kuna).
6. Donji Trpuci, u ulicama Petrička, Brezina i Šencaji, oborinska odvodnja (35.000 kuna).
7. Gornji Trpuci, raskrižje Cerjani - Gaj, opločenje i zamjena drvene ograde uz križno drvo (javna nabava).
8. Donji Trpuci, raskrižje Trpučanske ceste - Vinešnjak, opločenje uz križno drvo (javna nabava).

III. Ovaj zaključak dostavlja se Vijeću Gradske četvrti Brezovica na dalje postupanje.

Ad 4) Prijedlog Zaključka o prijedlogu asfaltiranja ulica iz sredstava asfalterskog programa Plana malih komunalnih akcija Mjesnog odbora Trpuci u 2022.

Izvjestitelj je Dražen Matin.
U raspravi sudjeluju: Tomo Babić, Ivica Ferko, Zdravko Ferko, Tomislav Maceković i Dražen Matin.
Vijeće glasa te jednoglasno (5 „za“) donosi:

ZAKLJUČAK
o prijedlogu asfaltiranja ulica iz sredstava asfalterskog programa 
 Plana malih komunalnih akcija Mjesnog odbora Trpuci
u 2022.
        

1. Vijeće Mjesnog odbora Trpuci razmotrilo je potrebu redovitog održavanja nerazvrstanih cesta na području Mjesnog odbora Trpuci.

      2. Vijeće predlaže da se iz Plana malih komunalnih akcija Mjesnog odbora Trpuci u 
2022., odnosno iz asfalterskog programa, asfaltiraju slijedeće prometnice: 
          -  Donji Trpuci, Vinešnjak (250x3m)
          -  Donji Trpuci, Uski put (70x3m)
          -  Donji Trpuci, Rosulja (50x3m).
          -  Gornji Trpuci, Topolje (put u naravi nije označen u katastru, 200x3m).
   
      3.  Ovaj zaključak dostavlja se Vijeću Gradske četvrti Brezovica na dalje postupanje. 

Ad 5) Prijedlog Zaključka o prijedlogu utroška sredstava s pozicije ostali nespomenuti rashodi poslovanja


Izvjestitelj je Dražen Matin.
U raspravi sudjeluju: Tomo Babić, Ivica Ferko, Zdravko Ferko, Tomislav Maceković i Dražen Matin.
Vijeće glasa te jednoglasno (5 „za“) donosi:


ZAKLJUČAK
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA


1. Vijeće Mjesnog odbora Trpuci na poziciji 280-3299 za 2022. ima 4.200,00 kn.

2. Vijeće Mjesnog odbora Trpuci predlaže utrošak sredstava iz točke 1. ovoga zaključak za uredski materijal i sanitarne potrepštine (4.200,00 kn).

3. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.


Ad 6) Pitanja, prijedlozi i obavijesti

Dražen Matin informira prisutne o planiranim aktivnosti Vijeća Mjesnog odbora Trpuci. 
Daljnje rasprave nije bilo, te je Vijeće završilo s radom u 17,00 sati.

Zapisnik sastavio: 							     
Gradski ured za mjesnu samoupravu,
civilnu zaštitu i sigurnost

KLASA: 024-08/22-003/353
URBROJ: 251-13-11-8-22-2
Donji Trpuci, 12. veljače 2022.
  

                                     					          Predsjednik Vijeća
                                                                                                      Mjesnog odbora Trpuci
         
  Dražen Matin
                                                                                             
							  
                                                                                                 


